Diari Oficial de la Generalitat Valenciana


Sumari del DOGV 3455, del 16-03-1999 (1999/1655)

RESOLUCIÓ d’11 de febrer de 1999, del Servei Territorial d’Indústria i Energia d’Alacant, per la qual s’autoritza la línia aèria mitjana tensió en doble circuit (20 kV) Sant Gabriel-Aeroport, a la província d’Alacant i es declara, en concret, la seua utilitat pública.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3455

Data del DOGV
:   16-03-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/1655


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ d'11 de febrer de 1999, del Servei Territorial d'Indústria i Energia d'Alacant, per la qual s'autoritza la línia aèria mitjana tensió en doble circuit (20 kV) Sant Gabriel-Aeroport, a la província d'Alacant i es declara, en concret, la seua utilitat pública. [1999/S1655]
  
Per Resolució del Servei Territorial d'Indústria i Energia d'Alacant, de data 28 de setembre de 1998, es va sotmetre a informació pública la relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària Aeropuertos Españoles y Navegación Aérea, AENA.
  
Durant el període d'informació pública no s'hi han presentat al·legacions.
  
Atés que s'han respectat en la mesura del possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de ser determinats per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb allò que s'ha disposat en el capítol III del Decret 2.617/1966, de 20 d'octubre (BOE del 24), i en els articles 52 i 53 de la Llei 54/1997, de 27 de novembre (BOE del 28), este Servei Territorial d'Indústria i Energia ha resolt aprovar el projecte d'execució i autoritzar a Aeropuertos Españoles y Navegación Aérea, AENA, la instal·lació de la línia aèria de mitjana tensió en doble circuit (20 kV) Sant Gabriel-Aeroport, a la província d'Alacant; i declarar, al mateix temps, la seua utilitat pública, en concret, establint-se en tot cas les següents prescripcions:
  
Primera
  
En tot moment haurà de complir-se tot el que s'establix en el Decret 2.617/1966, d'instal·lacions elèctriques, i també en la Llei 54/1997, de 27 de novembre, del Sector Elèctric (BOE del 28).
  
Segona
  
El termini per a l'execució de les obres i instal·lacions serà de 12 mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de la documentació tècnica presentada, i quedaran especificades en les següents dades bàsiques: longitud 6.200 metres; tensió 20 kV, amb origen en la subestació de Sant Gabriel i final en la central elèctrica de l'aeroport de l'Altet.
  
Quarta
  
Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.
  
Cinquena
  
AENA donarà compte de la terminació de les instal·lacions a este servei territorial per al reconeixement definitiu i l'alçament de l'acta de posada en servici de les instal·lacions; sense este requisit no podran entrar en funcionament.
  
Sisena
  
L'administració es reserva el dret a deixar sense efecte esta autorització en el moment en què es demostre l'incompliment de les condicions indicades per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa, es pot interposar un recurs ordinari davant de la Direcció General d'Indústria i Energia (carrer de Colom, número 32, 46564 València), en el termini d'un mes comptat a partir del dia de la seua publicació, sense perjudici de la continuació de l'expedient atesa l'executivitat de la resolució que s'autoritza, per disposar-ho així l'article 56 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alacant, 11 de febrer de 1998.- El director territorial: Clemente Vergara Trujillo.
  
e) CONCESSIÓ DE SUBVENCIONS ADMINISTRATIVES
  
Conselleria de Cultura, Educació i Ciència